ཕ་ཡུལ་དུ་ལོག་ཐེངས་རེ་རེར།ལྷ་ཀླུ་གཉན་གསུམ་གྱིས་བདག་གིར་བཟུང་བའི་རི་རབ་ཁྲོད་ཀྱི་འབྲོག་སྡེ་རུ།ང་ནི་ཟླ་བརྒྱད་པའི་ནང་རྩ་གསེབ་ནས་འཕུར་འོང་བའི་ཕྱེ་ལེབ་ཅིག་གི་ཚད་ན་འདུགངས་ཡུལ་མི་ཚོར་དུངས་ཞེན་གྱི་འཚམས་འདྲི་ཇི་ལྟར་བགྱིས་ཀྱང་།ཁ་ཚོ་ནི་ཚེ་སྲོག་གི་མཐའ་མཇུག་ཙག་རླུང་གིས་འཁུར་བའི་མེ་ཏོག་སྐམ་པོ་བཞིན།སུ་ཡང་ང་དང་ཉེ་བར་མི་བཏུད་ལ།སུས་ཀྱང་ང་ལ་དོ་སྣང་བྱེད་མི་སྲིད།དོན་དངོས།ང་རང་ཕ་ཡུལ་ལ་ལོག་པ་ནི་མི་མེད་ལུང་སྟོང་དུ་སྐྱོད་པ་བཞིན།གནས་ཡུལ་འདི་རུ་ཁེར་རྐྱང་དང་སྐྱོ་སུན་གྱི་འཁུར་བོ་ལས་ཅིའང་མི་འདུག